Document ID: /roh_data/filtered/Billingualer_Corpus_interleaved-de-rm.jsonl.gz/220

This is a text translated from German to Rumantsch Grischun.
Arge Alp will politische Arbeit vertiefen

Am Freitag, 25. Juni 1999, treffen sich die Regierungschefs der 11 Arge-Alp-Länder in Lugano zu ihrer 30. Jahreskonferenz.

Erwartet werden rund 100 Personen aus folgenden Ländern, Provinzen und Kantonen: Baden-Württemberg, Bayern, Südtirol/Alto Adige, Graubünden, Lombardei, Salzburg, St. Gallen, Tirol, Tessin, Trentino und Vorarlberg. Am Donnerstag Nachmittag, 24. Juni 1999, werden die Delegationen anreisen. Am Abend steht ein gemeinsames Nachtessen auf dem Programm. Die eigentliche Konferenz findet alsdann am Freitag Vormittag statt und wird mit einer Medienkonferenz abgeschlossen.

Über die einzelnen Geschäfte, die an der Konferenz behandelt werden, gibt die nachfolgende Tagesordnung Aufschluss:

Tagesordnung -

Eröffnung -

Politische Perspektiven und Strategien der Arge Alp im europäischen Integrationsprozess -

Leitthema: Katastrophenschutz im Alpenraum -

Hilfsprojekt Kosovo -

Ergebnisse der Arge-Alp-Jugendkonferenz -

Verleihung des Arge-Alp-Umweltpreises -

Kultur und Gesellschaft (Berichte und Anträge zu diversen Projekten, u.a. Sportprogramm, Fachtagungen, Jugendforum, Filmpreis) -

Umwelt, Raumordnung und Landwirtschaft (Berichte und Anträge, u.a. Forschungsprojekt Erdrutsche und Lawinen, Tagung Wirtschaft und Schutzgebiete) -

Wirtschaft und Arbeit (Berichte und Anträge, u.a. Euro-Lehrlinge, energiebewusste Gemeinden, Austauschprogramm für Lehrlinge und Schüler/innen) -

Verkehr (Berichte und Anträge, u.a. Güter- und Personenverkehr auf der Schiene, kombinierter Verkehr, Verkehrszählungen) -

Neubesetzung der Kommissionsvorsitze -

Abschluss und Medienkonferenz

Mehr politisches Gewicht

Die Mitgliedsländer der Arge Alp wollen ihre alpenspezifischen Interessen insbesondere gegenüber den Institutionen der EU mit mehr Nachdruck verfolgen. Dazu sind strategische Absprachen ebenso nötig wie eine enge Zusammenarbeit mit den Europapolitikern und -politikerinnen der Mitgliedsländer. Neben diesem Netzwerk soll die Arge Alp ihre Standpunkte auch in die zwischenstaatliche Zusammenarbeit in Europa einbringen. Für ihre Funktion als Sprachrohr der Alpenregionen muss die Arge Alp ihre Arbeitsweise politisch vertiefen. Die einzelnen Mitgliedsländer wollen sich verpflichten, jedes Jahr ein politisches Leitthema zu behandeln. Bei den Zentralregierungen und bei den europäischen Institutionen soll darauf hingewirkt werden, dass die Arge Alp als politischer Machtfaktor institutionell anerkannt wird. Weiter wird angestrebt, dass es den Regionen und ihren Organisationen ermöglicht wird, völkerrechtlich verbindliche Verträge abzuschliessen.

Kosovo-Hilfssprojekt

Die Arge Alp will ein mittel- bis langfristiges Wiederaufbau-Projekt einer in der Konfliktregion tätigen Organisation unterstützen und gibt dazu einen ersten Beitrag von 120'000 Franken frei.

Katastrophenschutz im Alpenraum

Die Arge Alp bemüht sich nachdrücklich darum, dass verbindliche Zusagen und Verpflichtung der gegenseitigen Hilfeleistung in Katastrophenfällen durch entsprechende Verträge zwischen den Staaten sichergestellt werden.

Umweltpreis: Dritter Rang für Bündner Projekt

Das Projekt "Auf den Spuren des Klimawandels - Ein Erlebnis-Lehrpfad im Oberengadin" der Naturforschenden Gesellschaft des Engadins und des WWF Schweiz, Samedan, erhält den dritten Preis im Rahmen der Auszeichnung von wegweisenden Umweltinitiativen. Dieser erste Klimaweg in Europa versucht die Auswirkungen der Klimaveränderung in den Alpen anhand von Spuren in der Berglandschaft des Oberengadins aufzuzeigen. Das Projekt leistet einen beispielhaften Beitrag dazu, die Bevölkerung für eines der grössten Probleme der Menschheit und für den Klimaschutz zu sensibilisieren. Die ersten beiden Preise gehen nach Vorarlberg ("Sonnen-Schein-Kampagne" des Energieinstituts Vorarlberg in Dornbirn betreffend Photovoltaik) und Salzburg (Projekt "Wohnanlage Ölzlbündt" des Architekten Hermann Kaufmann, Schwarzach; ein Modell in der Wohnbau-Problematik mit entscheidenden Beiträgen für den Umweltschutz).

Graubünden soll Kommissionsvorsitz übernehmen

Der Kanton Graubünden soll die Leitung der Kommission Kultur und Gesellschaft übernehmen. Als Vorsitzender ist Regierungsrat Claudio Lardi vorgesehen.

Gremium: Arge Alp

Quelle: dt Standeskanzlei Graubünden

Data: 22.06.1999

Arge Alp vul approfundir la lavur politica

Venderdi, ils 25 da zercladur 1999, sa radunan ils schefs da las regenzas dals 11 pajais da la Arge Alp a Lugano per lur 30avla conferenza annuala.

Ins spetga ca. 100 persunas ord ils sequents pajais, provinzas e chantuns: Baden-Württemberg, Baviera, Tirol dal sid/Alto Adige, Grischun, Lumbardia, Salzburg, S. Gagl, Tirol, Tessin, Trentino e Vorarlberg. Las delegaziuns vegnan ad arrivar la gievgia suentermiezdi, ils 24 da zercladur. La saira stat ina tschaina communabla sin il program. La conferenza sco tala ha lieu il venderdi avantmezdi e vegn concludida cun ina conferenza da medias.

Il sequent urden dal di infurmescha davart las singulas tractandas da la conferenza:

Urden dal di -

Avertura -

Perspectivas politicas e strategias da la Arge Alp en il process d'integraziun europeic -

Tema directiv: protecziun cunter catastrofas en il territori alpin -

Project d'agid per il Kosovo -

Resultats da la conferenza da giuventetgna Arge Alp -

Concessiun dal premi d'ambient Arge Alp -

Cultura e societad (rapports e propostas tar divers projects, tr. a. program da sport, dietas spezialas, forum da giuventetgna, premi da film) -

Ambient, urden dal territori ed agricultura (rapports e propostas, tr. a. project da perscrutaziun bovas e lavinas,dieta d'economia e territoris da protecziun) -

Economia e lavur (rapports e propostas, tr. a. emprendists d'euro, vischnancas conscientas da l'energia, program da barat per emprendist(a)s e scolar(a)s) -

Traffic (rapports e propostas, tr. a. traffic da martganzia e da persunas sin ils binaris, traffic cumbinà, dumbraziuns da traffic) -

Reoccupaziun dals presidis da las cumissiuns -

Conclusiun e conferenza da medias

Dapli paisa politica

Ils pajais commembers da la Arge Alp vulan persequitar lur interess specific da las Alps oravant tut visavi las instituziuns da l'UE cun pli gronda insistenza. Per quest intent dovri tant discussiuns strategicas sco er ina stretga collavuraziun cun ils politichers e las politicras da l'Europa dals pajais commembers. Ultra da quella rait duai la Arge Alp er preschentar ses puncts da vista a la collavuraziun tranter ils stadis en Europa. Per sia funcziun sco portavusch da las regiuns da las Alps sto la Arge Alp dar dapli paisa politica a sia moda da lavurar. Ils singuls pajais commembers vulan s'obliar da deliberar mintg'onn in tema directiv politic. Tar las regenzas centralas e tar las instituziuns europeicas duai ins empruar da cuntanscher che la Arge Alp vegnia renconuschida instituziunalmain sco factur da pussanza politica. Ultra da quai vuless ins cuntanscher che las regiuns e lur organisaziuns hajan la pussaivladad da concluder contracts liants da dretg internaziunal.

Project d'agid per il Kosovo

La Arge Alp vul sustegnair in project da reconstrucziun a vista mesauna u lunga d'in'organisaziun che lavura en la regiun da conflicts e deliberescha per quest intent in emprim import da 120'000 francs.

Protecziun encunter catastrofas en il territori da las Alps

La Arge Alp sa stenta cun insistenza per che affirmaziuns liantas ed obligaziuns da prestar agid vicendaivel en cas da catastrofas vegnian garantidas tras contracts correspundents tranter ils stadis.

Premi d'ambient: terz rang per project grischun

Il project "Auf den Spuren des Klimawandels - Ein Erlebnis-Lehrpfad im Oberengadin" da la societad per la perscrutaziun da la natira da l'Engiadina e dal WWF Svizra, Samedan, obtegna il terz premi en il rom da la premiaziun d'iniziativas decisivas en favur da l'ambient. Questa emprima senda da clima en Europa emprova da documentar ils effects da la midada dal clima en las Alps a maun da fastizis en la cuntrada muntagnarda da l'Engiadin'auta. Il project furnescha ina contribuziun exemplarica per sensibilisar la populaziun per in dals pli gronds problems da l'umanitad e per la protecziun dal clima. Ils dus emprims premis van a Vorarlberg ("Sonnen-Schein-Kampagne" da l'institut d'energia Vorarlberg a Dornbirn concernent la fotovoltaica) e Salzburg (project "Wohnanlage Ölzlbündt" da l'architect Hermann Kaufmann, Schwarzach; in model en la problematica da construcziun d'edifizis d'abitar cun contribuziuns decisivas per la protecziun da l'ambient).

Il Grischun duai presidiar ina cumissiun

Il chantun Grischun duai surprender il presidi da la cumissiun cultura e societad. Sco president è previs cusseglier guvernativ Claudio Lardi.

Gremi: Arge Alp

Funtauna: rg Chanzlia chantunala dal Grischun

Data: 22.06. 1999